**Atbildes uz jautājumiem par atklāta konkursa**

 **„Sabiedriskā transporta maršruta tīkla optimizācijas iespējas Vidzemē, ņemot vērā iedzīvotāju vajadzības un sabiedriskā transporta pakalpojumu sniedzēju iespējas” nolikumu:**

**Jautājums: Cik svarīgs pasūtītājam ir tehniskā uzdevuma 2.6.13. punkts, jo tas ir absolūti nesavienojams ar makroskopiskās modelēšanas koncepciju?**

Atbilde:

Paskaidrojam, ka pasūtītājs vērtēs visus piedāvājumus vienlīdzīgi atbilstoši nolikuma tehniskajai specifikācijai un attiecīgi – visi tehniskajā specifikācijā ietvertie punkti ir vienlīdz svarīgi un jāizpilda pilnā apmērā.

**Jautājums: Vai projekta budžetā ir paredzēta programmnodrošinājuma iegāde?**

Atbilde:

Pasūtītājam pētījuma rezultātu izmantošanai nav paredzēts iegādāties programmnodrošinājumu, pretendentam ir jānodrošina nepieciešamā programmatūra modeļa pilnvērtīgai darbībai.

**Jautājums: Vai ir iespējama tāda sadarbība, kad eksperimentus ar modeli (saskaņā ar pasūtītāja vēlmi) veic projekta izpildītājs par atsevišķu samaksu, kas nepārsniedz, piemēram, 15% no kopējās projekta vērtības, un modelēšanas rezultāti tiek piegādāti pasūtītājam?**

Atbilde:

Informējam, ka projekta ietvaros pētījuma veikšanai nav paredzēti nekādi papildu līgumi un izmaksas.

**Jautājums: Vai pasūtītāju apmierinās modelēšanas rezultāti, kam pamatā būs nepilnīgi, bet pieejami dati par iedzīvotāju pārvietošanos (tiem pamatā ir pārvadātāju dati un esošā biļešu elektroniskās reģistrācijas sistēma)?**

Atbilde:

Pasūtītājs apzinās un ņem vērā, ka jebkura datu apkopošanas metodoloģija un jebkuri pieejamie dati un informācija ir ar noteiktu pilnīguma un ticamības pakāpi, kas ne vienmēr pilnībā atbilst faktiskajai situācijai. Pasūtītājs atkārtoti paskaidro, ka piedāvājumi tiks vērtēti atbilstoši tehniskajai specifikācijai un vienlaikus informē, ka nav tiesīgs pirms piedāvājumu iesniegšanas termiņa beigām sniegt provizorisku piedāvājumā ietvertās informācijas vai metodoloģijas vērtējumu.

**Jautājums: Vai projekta pasūtītājs piedalīsies datu iegūšanā no pārvadātājiem?**

Atbilde:

Pakalpojuma sniegšanu saskaņā ar iepirkuma līgumu pilnībā nodrošina pretendents, ar kuru tiks noslēgts iepirkuma līgums, bet projekta vadītājs sadarbosies ar pakalpojuma sniedzēju visā līguma izpildes laikā, sniedzot tā rīcībā esošo informāciju.

Iepirkumu komisijas priekšsēdētājs

Nikolajs Stepanovs